KOMISJONI TEATIS NÕUKOGULE JA EUROOPA PARLAMENDILE Finantsraamistiku tehniline kohandamine 2015. aastaks vastavalt kogurahvatulu muutustele (nõukogu määruse nr 1311/2013 (millega määratakse kindlaks mitmeaastane finantsraamistik aastateks 2014–2020) artikkel 6) /* COM/2014/0307 final */





KOMISJONI TEATIS NÕUKOGULE JA EUROOPA PARLAMENDILE Finantsraamistiku tehniline kohandamine 2015. aastaks vastavalt kogurahvatulu muutustele (nõukogu määruse nr 1311/2013 (millega määratakse kindlaks mitmeaastane finantsraamistik aastateks 2014–2020) artikkel 6) 1. Sissejuhatus Nõukogu määrus nr 1311/2013, millega määratakse kindlaks mitmeaastane finantsraamistik aastateks 2014–2020 (edaspidi „mitmeaastase finantsraamistiku määrus”),[1] sisaldab EL 28 finantsraamistiku tabelit, mis on koostatud ajavahemikuks 2014–2020 ja esitatud 2011. aasta hindades (1. tabel). Vastavalt mitmeaastase finantsraamistiku määruse artikli 6 lõikele 1 teeb komisjon igal aastal enne n+1 aasta eelarvemenetlust finantsraamistikku tehnilised kohandused vastavalt ELi kogurahvatulu ja hindade muutustele ning esitab tulemused mõlemale eelarvepädevale institutsioonile. Hindade puhul määratakse kindlaks jooksevhindades esitatud kulude ülemmäärad, kasutades selleks mitmeaastase finantsraamistiku määruse artikli 6 lõikes 2 kindlaksmääratud 2 % deflaatorit. Käesolevas teatises on esitatud kõige uuemad kättesaadavad majandusprognoosid kogurahvatulu kohta. Samal ajal arvutab komisjon omavahendite ülemmäära piiresse jääva varu (määratakse kindlaks vastavalt otsusele 2007/436/EÜ, Euratom), ettenägemata kulude varu absoluutsumma (sätestatud mitmeaastase finantsraamistiku määruse artiklis 13), maksete koguvaru (sätestatud mitmeaastase finantsraamistiku määruse artiklis 5) ja kulukohustuste koguvaru (sätestatud mitmeaastase finantsraamistiku määruse artiklis 14). Lisaks kohandatakse pärast asjakohases õigusaktis sätestatud esimese samba ja maaelu arengu vahelisi ülekandeid vastavalt mitmeaastase finantsraamistiku määruse artikli 3 lõikele 1 rubriigi 2 turuga seotud kulude ja otsetoetuste vaheülemmäära. Käesolevas teatises esitatakse eelarvepädevatele institutsioonidele mitmeaastase finantsraamistiku määruse artikli 6 kohaste 2015. aasta tehniliste kohanduste tulemused (EL 28). 2. Finantsraamistiku tabeli kohandamine (1.–2. tabel) 1. tabelis on esitatud mitmeaastase finantsraamistiku määruse I lisas sisalduv EL 28 finantsraamistik 2011. aasta hindades. 2. tabelis on esitatud EL 28 finantsraamistiku kohandus 2015. aastaks (jooksevhindades). Finantsraamistik väljendatuna protsendina kogurahvatulust on ajakohastatud kõige uuemate kättesaadavate majandusprognooside (kevad 2014) ja pikaajaliste prognooside põhjal. 2.1. Kogurahvatulu üldsumma Kõige uuemate kättesaadavate prognooside kohaselt on 2015. aasta EL 28 kogurahvatulu 13 918 050 miljonit eurot jooksevhindades. 2.2. 2015. aasta finantsraamistiku tehniliste kohanduste peamised tulemused 2015. aasta kulukohustuste assigneeringute üldine ülemmäär (146 483 miljonit eurot) moodustab 1,05 % kogurahvatulust. Asjaomane maksete assigneeringute üldine ülemmäär (141 901 miljonit eurot) moodustab 1,02 % kogurahvatulust. Kõige uuematest majandusprognoosidest lähtuvalt jääb seega omavahendite ülemmäära (1,23 %) suhtes 29 291 miljoni euro suurune varu (0,21 % EL 28 kogurahvatulust). 2.3. Rubriigi 2 vaheülemmäära kohandus Rubriigi 2 turuga seotud kulude ja otsetoetuste vaheülemmäära, mille suuruseks on aastatel 2014–2020 kehtestatud 312 735 miljonit eurot, kohandatakse vastavalt mitmeaastase finantsraamistiku määruse artikli 3 lõikele 1 pärast asjakohases õigusaktis sätestatud esimese samba ja maaelu arengu vahelisi ülekandeid. Komisjoni rakendusmääruse nr 367/2014[2] kohaselt Euroopa Maaelu Arengu Põllumajandusfondile (EAFRD) kättesaadavaks tehtavad summad on järgmised (vt allpool toodud tabel): (1) Vastavalt määruse (EÜ) nr 73/2009 artiklile 10b komisjoni rakendusotsusega 2013/146/EL kindlaks määratud vabatahtlikust kohandamisest tulenev summa, mis lisatakse igal aastal maaelu arengule antavale liidu toetusele, nagu on ette nähtud sama määruse artikli 10c lõikega 2. Komisjoni rakendusotsusega on 2014. eelarveaasta puhul Ühendkuningriigis määratud selle summa suuruseks 296,3 miljonit eurot. (2) Nii 2014. kui ka 2015. aastal kokku 51,6 miljoni euroni ulatuvad summad, mis Saksamaa ja Rootsi kannavad EAFRD-le üle vastavalt määruse (EÜ) nr 73/2009 artiklitele 136 ja 136b (edaspidi „kasutamata jäänud summad”). (3) EAFRD-le määruse (EÜ) nr 1307/2013 artikli 66 lõike 1 kohaselt üle kantavad summad. Alates 2014. aastast kannab Kreeka igal aastal üle 4 miljonit eurot (Kreeka puuvillasektori ümberkorraldamiskava vahendid). Nende esimeste ülekannete tulemusena väheneb aastatel 2014–2020 Euroopa Põllumajanduse Tagatisfondi (EAGF) kuludeks eraldatav netosaldo 427,5 miljonit eurot ning turuga seotud meetmete ja otsetoetuste vaheülemmäära tuleb mitmeaastases finantsraamistikus kohandada 312 735 miljonilt eurolt 312 309 miljonile eurole, nagu on osutatud allpool toodud tabelis. Esimese samba ja maaelu arengu vahel on otsustatud teha ka teine osa ülekandeid, kuid need ei kajastu veel asjaomases komisjoni rakendusmääruses. Vastavalt määruse (EL) nr 1307/2013 artikli 14 kohaselt 31. detsembriks 2013 liikmesriikidelt laekunud teadetele sammastevahelise paindlikkuse kasutamise kohta kantakse kokkuvõttes 2015.–2020. eelarveaastal otsetoetuste ülemmäära arvelt maaelu arengu programmidesse üle 3 884,380 miljonit eurot ning maaelu arengu programmidest otsetoetuste ülemmäära arvele 2 988,507 miljonit eurot. Tegu on siiski esialgsete summadega. Kõnealust teist kohandust rubriigi 2 vaheülemmääras saab alles kohaldada 2015. aastal (2016. aasta tehnilise kohanduse raames) pärast seda, kui on jõustunud EAGFile eraldatava netosaldo kehtestamist käsitleva komisjoni rakendusmääruse muudatus[3]. Kuna teine tähtaeg teadete esitamiseks on 1. augustil 2014, võidakse muudatuses arvesse võtta ka muid sammastevahelise paindlikkuse kasutamisest tingitud kohandusi. Kõnealune rubriigi 2 vahealammäära kohandus on väljendatud jooksevhindades ja tuleb ümber arvutada, et teha tehniline kohandus 2011. aasta hindades esitatud mitmeaastase finantsraamistiku tabelis. Selleks arvutatakse EAGFi netosaldo kõigepealt ümber 2011. aasta hindadesse, kasutades kindlaksmääratud 2 % deflaatorit. Seejärel netosaldo ümardatakse, et leida rubriigi 2 kohandatud vaheülemmäär, sest mitmeaastases finantsraamistikus on ülemmäärad esitatud miljonites eurodes. Ainult ümardamise teel on võimalik tagada, et mitmeaastase finantsraamistiku vaheülemäär on alati suurem kui EAGFi kuludeks eraldatav netosaldo. Tekkiv väike erinevus ei osuta varude olemasolule, vaid tuleneb üksnes sellest, et mitmeaastases finantsraamistikus tuleb kõik summad esitada miljonites eurodes. Iga-aastases eelarves kasutab komisjon EAGFi kuludeks eraldatava netosaldo täpset summat, nagu tehti juba 2014. eelarves. 3. Maksete koguvaru Mitmeaastase finantsraamistiku määruse artikli 5 kohaselt korrigeerib komisjon aastate 2015–2020 maksete ülemmäära ülespoole summa võrra, mis võrdub sooritatud maksete ja finantsraamistiku aasta n-1 maksete ülemmäära vahega. Iga ülespoole korrigeerimine kompenseeritakse täielikult aasta n-1 maksete ülemmäära vastava vähendamisega. Kõnealune kohandus tehakse esmakordselt 2015. aastal (2016. aasta tehnilise kohanduse raames). 4. Erivahendid Lisaks 2014.–2020. aasta finantsraamistikus kokkulepitud kulude ülemmääradele on olemas ka täiendavaid vahendeid. Need vahendid võimaldavad kiiresti reageerida erakorraliste või ettenägematute sündmuste korral ning annavad teatava paindlikkuse kokkulepitud kulude ülemmäärade ületamisel. 4.1. Hädaabireserv Mitmeaastase finantsraamistiku määruse artikli 9 kohaselt on hädaabireserviks ette nähtud kuni 280 miljonit eurot aastas 2011. aasta hindades ehk kuni 303 miljonit eurot aastas 2015. aasta jooksevhindades (2 209 miljonit eurot jooksevhindades kogu ajavahemiku jooksul). Eelmisel aastal kasutamata summa saab üle kanda. 4.2. Euroopa Liidu Solidaarsusfond Mitmeaastase finantsraamistiku määruse artikli 10 kohaselt on Euroopa Liidu Solidaarsusfondi jaoks ette nähtud kuni 500 miljonit eurot aastas 2011. aasta hindades ehk kuni 541 miljonit eurot aastas 2015. aasta jooksevhindades (3 945 miljonit eurot jooksevhindades kogu ajavahemiku jooksul). Eelmisel aastal kasutamata summa saab üle kanda. 4.3. Paindlikkusinstrument Mitmeaastase finantsraamistiku määruse artikli 11 kohaselt on paindlikkusinstrumendi jaoks ette nähtud kuni 471 miljonit eurot aastas 2011. aasta hindades ehk kuni 510 miljonit eurot aastas 2015. aasta jooksevhindades (3 716 miljonit eurot jooksevhindades kogu ajavahemiku jooksul). Paindlikkusinstrumendi iga-aastase summa ärakasutamata osa võib kasutada kuni aastani n+3. 4.4. Globaliseerumisega Kohanemise Euroopa Fond Mitmeaastase finantsraamistiku määruse artikli 12 kohaselt on Globaliseerumisega Kohanemise Euroopa Fondi jaoks ette nähtud kuni 150 miljonit eurot aastas 2011. aasta hindades ehk kuni 162 miljonit eurot aastas 2015. aasta jooksevhindades (1 183 miljonit eurot jooksevhindades kogu ajavahemiku jooksul). 4.5. Ettenägemata kulude varu Mitmeaastase finantsraamistiku määruse artikli 13 kohaselt luuakse väljaspool 2014‑2020. aasta finantsraamistiku ülemmäärasid ettenägemata kulude varu, mille suurus on kuni 0,03 % liidu kogurahvatulust. 2015. aasta ettenägemata kulude varu on 4 175,4 miljonit eurot. 4.6. Majanduskasvu ja tööhõive, eriti noorte tööhõive suurendamisega seotud kulukohustuste koguvaru Mitmeaastase finantsraamistiku määruse artikli 14 kohaselt moodustavad aastate 2014–2017 kulukohustuste assigneeringute ülemmäära raames olemas olevad varud finantsraamistiku kulukohustuste koguvaru, mis tuleb teha kättesaadavaks lisaks mitmeaastase finantsmääruse lisas aastate 2016–2020 kohta kindlaks määratud ülemmääradele majanduskasvu ja tööhõive, eriti noorte tööhõive suurendamisega seotud poliitiliste eesmärkide saavutamiseks. Komisjon arvutab olemasoleva summa. Kulukohustuste koguvaru arvutatakse esmakordselt 2015. aastal (2016. aasta tehnilise kohanduse raames). [1] ELT L 347, 20.12.2013, lk 884. [2] Komisjoni rakendusmäärus (EL) nr 367/2014, 10. aprill 2014, millega kehtestatakse EAGFi kuludeks eraldatav netosaldo (ELT L 108, 11.4.2014, lk 13). [3] Komisjoni 13. mai 2014. aasta delegeeritud määrus (EL) nr xxx/xxxx, millega muudetakse nõukogu määruse (EÜ) nr 73/2009 VIII ja VIIIc lisa, Euroopa Parlamendi ja nõukogu määruse (EL) nr 1305/2013 I lisa ning Euroopa Parlamendi ja nõukogu määruse (EL) nr 1307/2013 II, III ja VI lisa (C(2014)3006), on edastatud Euroopa Parlamendile ja nõukogule. Mõlemal institutsioonil on vähemalt 2 kuud õigusakti kontrollimiseks ja vastuväidete esitamiseks. Alles pärast kontrollimiseks ettenähtud aja lõppu saab komisjon võtta vastu muudatuse oma rakendusmääruses, millega kehtestatakse EAGFile eraldatav netosaldo. 2015. aasta eelarveprojektis võetakse 31. detsembriks 2013 esitatud teateid sammastevahelise paindlikkuse kasutamise kohta juba arvesse.